钦定古今图书集成/明伦汇编/氏族典/第436卷 > 《廖用贤尚友录》 > 马仁瑀
## 钦定古今图书集成/明伦汇编/氏族典/第436卷 > 《廖用贤尚友录》 > 马仁瑀

按《宋史马仁瑀传》：“仁瑀，大名夏津人。善射，挽弓二百
斤。汉乾祐中，周祖镇邺，仁瑀隶帐下。广顺初，补内殿
直。刘崇入寇，世宗亲征，至高平，周师不利，诸将多引
退。仁瑀控弦跃马，挺身出阵，射贼，毙者数十人，大军
乘之，崇遂败绩，擢为指挥使，从征淮南，又从平三关。
恭帝嗣位，从太祖北伐，以佐命功，授散员都指挥使。”
开宝四年，迁瀛州防御使。太平兴国初，移知辽州，迁
朔州观察使。七年，卒。